1. **כללי**
	1. **תחום הנספח**
		1. בנספח זה מפורטות ההוראות לביצוע בדיקות של מזגני אויר (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן-הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
		2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
	2. **מסמכים ישימים**
		1. ת"י 994 חלק 1 – מזגני אוויר, דרישות בטיחות ודרישות פעולה**,** ספטמבר 2013
		2. הנחיות והוראות הממונה על התקינה לעניין יבוא טובין שחל עליהם תקן רשמי (להלן-"הנחיות והוראות הממונה").
		3. הוראות הממונה על התקינה בעניין מעבדות בדיקה עפ"י הפקודה צו ייבוא חופשי, על עדכוניו.
	3. **סיווג לקבוצות יבוא**

סיווג של הטובין לפי קבוצות ייבוא נא לבדוק בקישור לחיפוש קבוצות יבוא של תקנים.

* 1. **הגדרת דגם ומשפחת דגמים**
		1. "דגם" (של מוצר) –

כדגם אחד ייחשבו מזגנים בעלי עקרון פעולה\* זהה, בעלי תפוקה והספק חשמלי זהים, בעלי תכן ומבנה זהים, בעלי רכיבים קריטיים זהים, בעלי מערכת חשמל זהה, שיוצרו ע"י יצרן אחד, במקום יצור אחד ומזוהים ע"י היצרן כדגם אחד. מסוג אחד.

\*עקרון פעולה – המבנה והשיטה הטכנולוגית עליה מתבססת פעולת הטובין. דוגמאות לעקרונות פעולה שונים: מפוצל עילי on/off, מפוצל אינוורטר, מתועל (מיני מרכזי) on/off, מתועל (מיני מרכזי) אינוורטר, נייד on/off, נייד אינוורטר, חלון on/off, חלון אינוורטר, מולטי אינוורטר, מולטי on/off, מפוצל ריצפתי on/off, מפוצל ריצפתי אינוורטר, VRV/VRF אינוורטר, מזגן קאסט, מזגן למעליות.

* + 1. **משפחת הדגמים:** כמשפחת הדגמים יחשבו דגמים זהים הנבדלים זה מזה בכל התכונות למעט עקרון הפעולה שלהם.

* 1. **תיק מוצר**
		1. "תיק המוצר" – תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים. ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגון SDS, אישורי עמידה בתקנים ורגולציות, שם יצרן, מק"ט יצרן, פרטי היבואן, תקנים רשמיים החלים עליו, כמפורט ב"הנחיות והוראות הממונה על התקינה לעניין יבוא טובין שחל עליהם תקן רשמי".
		2. לפני ביצוע בדיקת הדגם, על היבואן להעביר למעבדת הבדיקה מסמכים כגון: הוראות הפעלה והתקנה, תרשימים חשמליים, תרשים חיבורים, קטלוג וכו' הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ו/או לצורך בדיקות זיהוי, אבחון והשוואה.
		3. תעודת הבדיקה של הדגם תכלול תיאור מלא וחד משמעי של המוצר, הכולל גם את כל פרטי הסימון הנדרשים לפי סעיף 7 של התקן ת"י 994.1 חלק 1 ואת רשימת הרכיבים העיקריים. תעודת בדיקת הדגם, המסמכים ותמונות המוצר וכל תעודות הבדיקה הנוספות (בדיקות ש' במסגרת בדיקה ואישור משלוחים), יצורפו לתיק המוצר. כל התיעוד הנ"ל ישמר במערכת המידע של מעבדת הבדיקה ויהיה ניתן לאחזור בקלות. במקביל , על היבואן לשמור על תיק מוצר לדגם בהתאם להוראות הפקודה.
1. **בדיקת דגם- בדיקה מלאה**
	1. **תדירות הביצוע**: אחת לחיי דגם לכל דגם או משפחת דגמים ,או בעת שינוי התקן, ובהתאם להוראות והנחיות הממונה על התקינה – אישור דגם.
		1. **חלוקה למנות ודגימה**:

כאשר הבדיקה מבוצעת על דוגמא מהמשלוח, מחלקים את הטובין שבמשלוח למנות של דגם ו/או משפחות דגמים. דוגמים אקראית לפי הכמות המוגדרת בטבלה 1 מכל מנת דגמים ו/או מנת משפחת דגמים. כאשר מדובר במשפחת דגמים בוחרים את הדוגמא/ות באופן שיבטיח כי ניתן להשליך את ממצאי הבדיקה על כל שאר הדגמים שבמשפחה.
כאשר מבוצעת בדיקה במסגרת יוזמת לקוח תינטלנה ותיבדקנה הדוגמאות שנמסרו על ידי הלקוח והדבר יצוין בתעודת הבדיקה.

* + 1. **היקף הבדיקה:** בדיקת התאמה לכל סעיפי ת"י 994.1 הישימים אשר חלה עליהם רשמיות**.**
1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'**
	1. **תדירות ביצוע:**
		1. בדיקה מלאה/בדיקת דגם - אחת לחיי הדגם וכל עוד לא השתנה התקן או המוצר, במקרים אלו תחליט המעבדה על היקף הבדיקות הנדרש לצורך חידוש אישור הדגם.
		2. בדיקה חלקית/בדיקת ש' – כל משלוח ובכפוף להנחיות והוראות הממונה (אלא אם כן סווג התקן או חלק ממנו בקבוצות יבוא 2, 3).
	2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.1.1 בנספח זה.
		2. בדיקה חלקית /בדיקת ש' - דוגמים אקראית יחידה אחת או כמות המוגדרת בתקן של דגם מייצג מכל קבוצת דגמים ו/או ממשפחת דגמים הקיימים במשלוח . יש לדגום, ככל שניתן, דגם מזגן שלא נבדק במשלוחים קודמים או שעבר הכי הרבה זמן מהבדיקה הקודמת.
	1. **הבדיקות:**
		1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (פרטי הדגמים שבמשלוח, כמויות דגמי הטובין, חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
		2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
		3. **בדיקת ש'- בדיקות חלקיות לפי סעיפי התקן:** בדיקה ויזואלית ובדיקות חלקיות שמטרתן לאמת כי המוצר שנדגם במשלוח זהה לדגם שבתיק המוצר וכי לא נפל פגם, בתהליך הייצור או תוך כדי המשלוח, המונע את התאמתו לתקן בסעיפים שלהלן.

 בדיקות חלקיות לפי סעיפי התקן: המוצר שנדגם ייבדק להתאמה לסעיפים הבאים של התקן הישראלי ת"י **994.1** :

 סעיף 7 – סימון והוראות שימוש (למעט בר קיימא)

 סעיף 8 – הגנה מפני גישה לחלקים חיים.

 סעיף 16 – זרם הדלף ומתח פריצת הבידוד (ללא לחות, זרם דלף רק במידה וניתן לבדוק).

 סעיף 22 – מבנה.

סעיף 24 – רכיבים (בדיקת תואמות הרכיבים לרכיבים שאושרו במסגרת בדיקת הדגם).

 סעיף 25 – חיבור לזינה ופתילים חיצוניים – שהתקע נושא תו תקן ישראלי או שאושר ע"י הבדיקות במת"י, ושפתיל הזינה בעל גידים בשטח החתך המתאימים לזרם המזגן, ושפתילי הזינה בין היחידות תואמים לסעיף 25.7.

 סעיף 27 – הארקה.

* 1. **אי התאמה**
		1. אי התאמה בבדיקת זיהוי ונטילה – במידה ומתקיימת אי התאמה בבדיקת הזיהוי במסגרת הנטילה, רשאי מנהל מעבדת הבדיקה להחליט כיצד ימשיך תהליך אישור המשלוח ובכלל זה על ביצוע בדיקת דגם, או בדיקת סעיפים קריטיים אחרים או אלה הקשורים לאי ההתאמה. במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה, ידווח על כך מנהל המעבדה לממונה על התקינה ויפעל עפ"י הנחיות והוראות הממונה.
		2. אי התאמה באישור המשלוח – במידה ומתקיימת בבדיקת המשלוח אי התאמה לדגם או לאחת או יותר מדרישות התקן, היא תחשב כאי התאמה של כל קבוצת הטובין/משפחת הטובין שבמשלוח ותחויב בתהליך סילוק ליקויים. במקרה ובבדיקת המשלוח נוצרה עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה, ידווח על כך מנהל המעבדה לממונה על התקינה ויפעל עפ"י הנחיות והוראות הממונה.
1. **תנאים מיוחדים**
	1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבצע בדיקות נוספות מעבר לבדיקות המוגדרות בנספח זה, הקשורות לתכונות שבהן נמצאה אי ההתאמה.
	2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית/ בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

| **מאושר** | **יעקב וכטל, הממונה על התקינה****תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |
| --- | --- |